text: राष्ट्रवादी कांग्रेस पार्टी के प्रवक्ता नवाब मलिक ने कहा कि भाजपा का ‘‘रावण’’ जैसा चेहरा सामने आ गया है और उसके विधायक जब तक माफी नहीं मांगते उन्हें ‘‘रावण कदम’’ कहा जाएगा। उन्होंने कहा, ‘‘खेद जताना और माफी मांगना अलग अलग चीजें हैं। राकांपा उनके खिलाफ प्रदर्शन और उन्हें ‘‘रावण कदम’’ कहना तब तक जारी रखेगी जब तक वह माफी नहीं मांगते। उनके माफी मांगने तक पूरे राज्य में प्रदर्शन किये जाएंगे।’’ कदम एक वीडियो क्लिप में उक्त टिप्पणी करते हुए सुने गए थे।